Barnettformlen
Barnettformlen (Barnett Formula) er en beregningsmetode til at beregne det samlede bloktilskud fra den britiske stat til selvstyreforvaltningerne i Skotland, Wales og Nordirland. Den medfører, at det gennemsnitlige niveau for offentlige udgifter per capita i især Skotland er højere end i England, og den betragtes dermed med stigende utilfredshed blandt parlamentsmedlemmer valgt i England, som mener, at England bliver forfordelt på bekostning af de tre regioner. Barnettformlen bidrager til en engelsk nationalisme, som i stigende grad præger forholdet mellem de fire nationer i Det Forenede Kongerige. Barnettformlen har fået sit navn efter Labourpolitikeren Joel Barnett, som udarbejdede beregningsmetoden forud for den første folkeafstemning om delvist selvstyre til Skotland i 1979.
Se også West Lothian-spørgsmålet, devolution.